KRAJEVNA SKUPNOST ROŽNA DOLINA

Številka: 7/23

Datum: 18.10.2023

**ZAPISNIK**

7. seje Sveta KS

Prisotni: Borut Čubej, Slavko Šuligoj, Miha Bitežnik, Mavricija Valantič, Klavdija Židanik, Nataša Volk, Erika Bensa, Marjan Grilč

Opravičeno odsotni: Bore Mitovski

Pričetek seje ob 18. uri

**DNEVNI RED:**

**1.Pregled realizacije sklepov 6. seje.**

**2. Ocena stroškov in dogovor o izvedbi obdaritve otrok ob zaključku leta 2023 ter pogostitve za krajane.**

**3.Seznanitev z izvajanjem dogovorjenih del na igrišču Rožna Dolina, igrišču Stara Gora in igrišču Ajševica ter ureditev pisarne na sedežu K.S.**

**4.Pregled prispele pošte.**

**5.Pregled cest v K.S katere niso bile pokošene, in so potrebne popravila. Govorimo o ne kategoriziranih cestah. Prosim vse člane sveta K.S, da to preverijo v svojem okolišu.**

**6.Pregled porabljenih sredstev.**

**7.Predlogi in pobude.**

**8.Razno.**

Na dnevni red nihče nima pripomb in se z njim vsi člani sveta KS soglasno strinjajo.

**Točka 1.**

Po pregledu sklepov 6. seje ugotavljamo, da so bili vsi sklepi realizirani.

**Točka 2.**

16.12.23 ob 17. uri izvedemo novoletno obdarovanje otrok in pogostitev krajanov. Zadolženi so g.a Klavdija Židanik, g. Slavko Šuligoj in g. Marjan Grilč za organizacijo. Ostali člani pomagamo. Za otroke se pripravi gledališko igrico in prihod dedka mraza, za odrasle pa pogostitev. Po gospodinjstvih bomo raznesli novoletne voščilnice in povabilo otrokom in krajanom na praznovanje dedka mraza. G.a Židanik se ponudi za izdelavo novoletne voščilnice. G. Čubej in g.a Bensa sta zadolžena za nakup novoletne jelke, g.a Volk pa za nabavo termo posod za tople napitke in nabavo knjig za obdaritev otrok.

**Sklep št. 1:**

**Naročimo predstavo pri Miškinem gledališču v vrednosti 586,00 eur.**

**Sklep št. 2:**

**Naročimo blago za pogostitev otrok pri pekarni Vintola v vrednosti 370,00 eur.**

**Sklep št. 3:**

**Nabavimo knjige pri Zavodu Margarana za najmlajše otroke v vrednosti 252,00 eur in knjige za šolske otroke pri založbi Smar – team d.o.o. v vrednosti 228,00 eur.**

**Sklep št. 4:**

**Naročimo blago za pogostitev pri Žarko Cijan s.p. v Solkanu v vrednosti 380,00 eur, pri Gostilni Metulj v vrednosti 300,00 eur in v Mercatorju v vrednosti 300,00 eur.**

**Sklep št. 5:**

**Pošljemo naročilnico na Pošto Slovenije za raznos novoletnih voščil in povabilo otrok na dedka mraza v višini 100,00 eur.**

**Sklep št. 6:**

**Naročimo tisk novoletnih čestitk za vsa gospodinjstva v KS pri Pika Janko Vižin s.p. v višini 49,00 eur.**

**Sklep št. 7:**

**Naročimo stoječe mize 5 kos za potrebe praznovanj pri Kovinarstvo Uranjek v višini 683,20 eur.**

**Sklep št. 8:**

**Naročimo izposojo grelcev za 16.12. za praznovanje pri podjetju Figelj v Šempetru v višini 100,00 eur.**

**Točka 3.**

Na igrišču v Rožni Dolini postavimo orodja za vadbo, ki jih naročimo pri podjetju Euromix v vrednosti 14.909,00 eur, ker so v ceni vključena tudi zemeljska dela. Tlakovanje poti in obnovo igral in čiščenje po neurju naročimo Športnemu društvu Rožna Dolina, ker bo cenejše za 20% in bodo za isto ceno pobarvali vse gole. Pisarna na sedežu KS je končana.

**Sklep št. 9:**

**Naročimo dela Športnemu društvu Rožna Dolina v vrednosti 3.100,00 eur in 2.155,00 eur.**

**Sklep št. 10:**

**Naročimo podjetju Komunala urejanje javnih površin na igrišču v Stari Gori in na igrišču na Ajševici v vrednosti 2.894,57 eur.**

**Točka 4.**

Pisal je g. Roni Padovan, da ne deluje javna razsvetljava. Smo urgirali, preverimo če je urejeno.

Družine Kokot Merljak Saksida pišejo zaradi ceste pri Merljakovih in ceste proti hribu Mark od Nevenke.

Domen Šebenik je poslal dopis za ureditev cest. Potreben je odkup zemljišč. G. Bitežnik pripravi še za pot v Liskurju in posredujemo MONG-u za ureditev.

G. Martin Čotar predlaga namestitev zastave v krozišče v Rožni Dolini. Idejo posredujemo na MONG.

**Točka 5.**

G.a Volk predstavi problematiko ceste v Rožni Dolini do hišne številke 100 e. Na enem delu se plazi in bi bila potrebna sanacija. Posredujemo situacijo MONG-u. G. Čubej poroča, da zbira podpise za odkupe zemljišč za ulico Partizanske tehnike, katero smo uredili pred kratkim.

**Točka 6.**

Športno društvo predlaga da določimo znesek, ki ga dobi športno društvo za oddajanje. Pripravimo obračun stroškov, da ugotovimo dejanske stroške. Društvu damo pobudo za aktivnosti , da privabijo mlade iz Rožne Doline.

Sredstva se koristijo skladno s planom.

**Točka 7.**

G.a Židanik pove, da je potrebno urediti zadeve glede čiščenja prostorov v kapelici, ki se oddajajo in niso čiščena ter določimo tarifo za oddajanje pivskih garnitur ter celodnevni najem za večje dogodke. Obvestimo vseh, ki uporabljajo prostore KS za potrebe društev ali igranje namiznega tenisa, da morajo po vsaki uporabi prostor očistiti.

**Sklep št. 11:**

**Najemnina za pivske garniture znaša 8,00 eur za kos z DDV-jem.**

**Najemnina za zasedbo celotne kapelice za večje celodnevne najeme znaša 400,00 eur.**

**Čiščenje kapelice ob oddaji je 25,00 eur na etažo z DDV-jem.**

**Točka 8.**

G. Židanik opozori, da sanitarije v kapelici ponovno zamakajo. Potrebno bi bilo urediti tudi škatle za brisače in toaletni papir.

Ker je hortikulturna zasaditev okrog židovske kapelice prerasla objekt, bo g.a Volk pridobila ponudbo za ureditev le-te.

Pridobili smo ponudbe za novoletno okrasitev Rožne Doline, Ajševice in Stare Gore. Po pregledu sprejmemo ponudbo Elektro Bavcon Valter v višini 1.500,00 eur.

G. Čubej pove, da so projektorji v Stari Gori in Rožni Dolini in da jih bomo popravili oziroma nabavili nove. V Stari Gori ga bomo prevzeli pri bivšemu predsedniku KS in namestili v dom krajanov Stara Gora. Projektor v kapelici pa je potreben popravila, ki pa bi znašalo več kot nov zato nabavimo novega.

**Sklep št. 12:**

**Naročimo popravilo sanitarij Eriku Špacapan s.p. v višini cca. 450,00 eur.**

**Sklep št. 13:**

**Naročimo hortikulturno ureditev podjetju Komunala d.d. v višini 1.750,00 eur**

**Sklep št. 14:**

**Izdamo naročilnico Elektro Bavcon Valter s.p. za montažo in meritve na elektro omarici na športnem igrišču v višini 735,23 eur.**

**Sklep št. 15:**

**Nabavimo projektor pri Fluks in decibel d.o.o. v višini 2.069,12 eur.**

Seja zaključena ob 20.30 uri.

Zapisala Predsednik KS Rožna Dolina

Nataša Volk Borut Čubej